**KONZORCIUMI EGYÜTTMŰKÖDÉSI MEGÁLLAPODÁS**

**a Környezeti és Energiahatékonysági Operatív Program keretében támogatásban részesített szennyvízelvezetési és -tisztítási, hulladékgazdálkodási és ivóvízminőség-javító beruházások megvalósítását szolgáló projektek megvalósítására**

**1. Preambulum**

A **KEHOP-X.X.X-19-201X-000XX** Konzorcium (a továbbiakban: Konzorcium) a Környezeti és Energiahatékonysági Operatív Program (a továbbiakban: KEHOP) a **KEHOP-X.X.X** tárgyú felhívására **KEHOP-X.X.X-19-201X-000XX** azonosító számon regisztrált támogatási kérelmet nyújtott be, amelyet a KEHOP Irányító Hatósága (a továbbiakban: Támogató) a **201X.XX.XX.** napján kelt támogató levél szerint támogatásban részesített.

A projekt címe: *………………………………………………*(a továbbiakban: Projekt), melynek megvalósítására a Támogató támogatási szerződést köt a Konzorciummal.

Az Európai Unió vagy más nemzetközi szervezet felé vállalt kötelezettséggel összefüggő, a 2007-2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014-2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII. 19.) Korm. rendelet [a továbbiakban: 339/2014. (XII. 19.) Korm. rendelet] 15. §-a értelmében a Támogató a 2014-2020 programozási időszakban a KEHOP terhére finanszírozott derogációs és nem derogációs szennyvízelvezetési és -tisztítási, hulladékgazdálkodási, és ivóvízminőség-javító beruházások megvalósítását szolgáló projektek esetén – az NFP Nemzeti Fejlesztési Programiroda Nonprofit Korlátolt Felelősségű Társaság (a továbbiakban: NFP) és a Projekt **339/2014. (XII. 19.) Korm. rendelet** 2. § 8. pontja szerinti végső kedvezményezettek (a továbbiakban: Végső kedvezményezett) által létrehozott – Konzorciummal köt támogatási szerződést. A támogatási szerződést a Konzorcium nevében az NFP, mint konzorciumvezető írja alá.

A Projekt megvalósítására a Konzorcium tagjai (az NFP, mint konzorciumvezető és a Projekt Végső kedvezményezettjei) az alábbi konzorciumi együttműködési megállapodást (a továbbiakban: Megállapodás) kötik:

**2. Szerződő felek**

|  |  |
| --- | --- |
| A Konzorcium tagjai (a továbbiakban együtt: Tagok):  **Szervezet neve** (Konzorciumvezető): | **NFP Nemzeti Fejlesztési Programiroda Nonprofit Kft.** |
| Postacím: | 1554 Budapest, Pf.: 118. |
| Székhely: | 1139 Budapest, Pap Károly utca 4-6. |
| Azonosító szám (törzs-szám/cégjegyzékszám): | 01-09-170224 |
| Adószám: | 24290188-2-41 |
| Aláírásra jogosult képviselője: | dr. Módos István ügyvezető igazgató |
| Számlavezető pénzintézet neve: | Magyar Államkincstár Budapest |
| Számlaszám: | 10032000-00332945-00000024 |

|  |  |
| --- | --- |
| **Szervezet neve** (Végső kedvezményezett): |  |
| Postacím: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

A jelen Megállapodást aláíró minden Végső kedvezményezett tudomásul veszi, hogy a 339/2014. (XII. 19.) Korm. rendelet 15. §-a szerint a Konzorcium vezetője az NFP (a továbbiakban: Konzorciumvezető). A Konzorciumvezető személyét a Végső kedvezményezettek jelen Konzorciumi Együttműködési Megállapodással megerősítik.

A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését, irányítja a Projekt határidőben történő megvalósítását.

Ha jelen Megállapodást több Végső kedvezményezett írja alá, a Végső kedvezményezetteknek a jelen Megállapodás 9. pontjában, vagy a jelen Megállapodás mellékletét képező külön megállapodásban szükség esetén meg kell állapodniuk az alábbiakban:

1. a Projekt eredményeképpen létrejövő vagyon megosztása a Végső kedvezményezettek között,
2. ha a Projekt keretében megvalósuló fejlesztés állami tulajdonon jön létre, a létrejövő vagyonelemek tulajdoni helyzetének megosztása, rendezése a Végső kedvezményezett és az állami tulajdon felett tulajdonosi jogokat gyakorló szerv között,
3. a Projekt megvalósítására vonatkozó számlázási rend,
4. a gesztor település kijelölése.

**3. A Tagok jogai és kötelezettségei**

**3.1.** A Megállapodás aláírásával a Tagok kijelentik, hogy a Támogató által a Konzorciumvezető részére megküldött támogatási szerződés-tervezet rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Projekt befejezését követően a Projektben meghatározott célok megvalósítása érdekében a támogatási kérelemben és a támogatási szerződésben leírtaknak megfelelően a fenntartási időszakban is jelen Megállapodásban foglaltak szerint együttműködnek, az elért eredmények további folyamatos fenntartását – jelen Megállapodás 3.9. pontja szerint – biztosítják.

Végső kedvezményezett a Megállapodás aláírásával a Polgári Törvénykönyvről szóló 2013. évi V. törvény (a továbbiakban: Ptk.) 6:11. §-a és 6:15. §-a alapján meghatalmazza a Konzorciumvezetőt, hogy a támogatási szerződést és annak esetleges módosításait, valamint a kifizetési igénylést és annak részeként benyújtandó dokumentumokat, valamint a változás bejelentéseket nevében és helyette benyújtsa. A Tagok nevére szóló benyújtandó dokumentumokat a Tagok kötelesek megfelelően aláírni, illetve a jogszabályban meghatározott esetekben záradékolni. Amennyiben a támogatási szerződés módosítását eredményező, a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet [a továbbiakban: 272/2014. (XI. 5.) Korm. rendelet] 86. § (1) bekezdése szerinti körülmény merül fel, a Végső kedvezményezett köteles azt a Konzorciumvezetőnek jelezni, illetve a Tagokkal egyeztetni a módosítás kérelmezését megelőzően. A Konzorciumvezető köteles biztosítani, hogy a Végső kedvezményezett a Támogató által küldött támogatási szerződés módosításának tervezetét előzetesen elfogadja.

A támogatási szerződésben rögzített kötelezettségek a Projekt szintjén értendőek.

A Konzorciumvezető a Megállapodás aláírásával kötelezettséget vállal arra, hogy a támogatási szerződés másolatát és annak esetleges módosításait a támogatási szerződés mindkét fél által aláírt példányának kézhezvételét követő 5 munkanapon belül megküldi a Végső kedvezményezettnek.

A Végső kedvezményezett a Megállapodás aláírásával a Ptk. 6:11. §-a és 6:15. §-a alapján meghatalmazza továbbá a Konzorciumvezetőt, hogy minden olyan nyilatkozatot megtegyen a Konzorcium nevében és javára, amely a Projekt támogatási szerződés szerinti határidőben történő megvalósításához szükséges. A nyilatkozatok Konzorciumvezető általi aláírásával hitelesnek tekintendők, ahhoz a Végső kedvezményezett külön aláírása nem szükséges. A megtett nyilatkozatokról a Konzorciumvezető szükség esetében a Végső kedvezményezett előzetes véleményét kérheti és biztosítja, hogy a Végső kedvezményezett a nyilatkozat tartalmát megismerje.

**3.2.** A Tagok a Projekt megvalósítása során kötelesek együttműködni egymással, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt e Megállapodásban szabályozottak szerint megadni.

A Végső kedvezményezett biztosítja, hogy a Projekt keretében megkötött vállalkozási szerződésben foglalt munkálatokat a tulajdonukban vagy használatukban lévő területeken a Projekt keretében kötött vállalkozási szerződésben meghatározott vállalkozók/kivitelezők – a Projekt megvalósításához szükséges mértékben – elvégezzék. Biztosítja továbbá, hogy a vállalkozók/kivitelezők a vállalkozási/kivitelezési szerződésben foglaltak teljesítéséhez szükséges információkat, adatokat megkapják.

A Konzorciumvezető kötelezi magát arra, hogy a Támogatónak és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Végső kedvezményezettet tájékoztatja.

A Végső kedvezményezett köteles tájékoztatni a Konzorciumvezetőt, ha a Projekt keretében általa vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

A Projekt költségvetését érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Konzorciumvezető készíti el a 272/2014. (XI. 5.) Korm. rendelet szerinti elektronikus alkalmazások segítségével.

A Tagok közötti, a támogatás összegére vonatkozó költségátcsoportosítás a 272/2014. (XI. 5.) Korm. rendelet 86. §-ában, a támogatási szerződés módosítására vonatkozó előírások szerint kezdeményezhető*.*

Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Végső kedvezményezett köteles a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa. A határidők mulasztásából eredő jogkövetkezményekért a határidőt be nem tartó Tag felel.

**3.3.** A Projekt megvalósítása érdekében a Tagok az 1. számú mellékletben felsorolt **tevékenységek megvalósítását** vállalják, a Projektben foglalt tevékenységekkel, mérföldkövekkel, műszaki, szakmai tartalommal, illetve költségvetéssel összhangban.

A Tagok felelnek az általuk vállalt 1. számú mellékletben részletezett feladatoknak az elvégzéséért.

**3.4.** Az egyes Tagok által a Projekt keretében **elszámolható költség** összegét, és az arra jutó támogatást a 2. számú melléklet tartalmazza[[1]](#footnote-2).

**3.5.** A Tagok a Projekt megvalósításához a 3. számú mellékletben részletezett **önerővel** rendelkeznek, amely összesen a Projekt elszámolható költségének **XX,XXXXXX %-**át képezi, a 3. számú mellékletben részletezett megoszlásban[[2]](#footnote-3).

A Tagok önerejének biztosítása az Uniós fejlesztések fejezetbe tartozó fejezeti kezelésű előirányzatok felhasználásának rendjéről szóló 549/2013. (XII. 30.) Korm. rendeletet 22. § (2) bekezdés, valamint a 23. § (4) bekezdése valamint a Környezeti és Energiahatékonysági Operatív Program éves fejlesztési keretének megállapításáról szóló 1084/2016. (II.29.) Korm. határozat 2. melléklete alapján történik. A 272/2014. (XI. 5.) 77. § (3a) bekezdés értelmében arról a Tagok külön nyilatkozatot nem állítanak ki.

**3.6.** A támogatás igényléséhez szükséges, a Projekt előrehaladásáról és eredményeiről szóló információkat is tartalmazó kifizetési igényléseket, záró kifizetési igénylést és Projekt fenntartási jelentéseket (a továbbiakban együtt: beszámoló) a Konzorcium nevében a Konzorciumvezető állítja össze a monitoring és információs rendszerben és azon keresztül küldi meg a Támogatónak. A Végső kedvezményezett közreműködik a beszámoló összeállításával kapcsolatos feladatok ellátásában, a Projekt keretében nála felmerülő költségeket elkülönített számviteli nyilvántartásba veszi.

A Végső kedvezményezett a Projekt magvalósítására vonatkozó számlákat és azok kötelező mellékleteit – a 272/2014. (XI. 5.) Korm. rendeletben szabályozott – záradékkal ellátva, elektronikus formában küldi meg a Konzorciumvezetőnek a Konzorciumvezető által kért határidőben.

A Végső kedvezményezett a Projekt keretében általuk vállalt tevékenységek előrehaladásáról, a kapcsolódó költségek elszámolásáról a támogatási szerződésben meghatározott mérföldkövek elérését megelőző 15 munkanappal köteles tájékoztatni a Konzorciumvezetőt, aki a szükséges információkat rögzíti a monitoring és információs rendszerben és köteles csatolni a támogatási szerződésben előírt mellékleteket.

A mérföldkövek közötti kifizetési igénylést a Konzorciumvezető kezdeményezhet az előbbiek szerint információknak a monitoring és információs rendszerben történő rögzítésével.

A Támogató felé benyújtásra kerülő mérföldkövek közötti kifizetési igénylésnek el kell érnie a kifizetési igénylések benyújtására a 272/2014. (XI. 5.) Korm. rendeletben meghatározott korlátokat*.*

A Tagok tudomásul veszik, hogy a kifizetési igényléshez tartozó, általuk benyújtott elszámoló bizonylatokra jutó, a Támogató által jóváhagyott támogatást a Támogató közvetlenül utalja a kifizetési igénylésben megjelölt,a monitoring és információs rendszerben rögzített bankszámlákra.

A Támogató legfeljebb annak a támogatási mértéknek, illetve összegnek megfelelő támogatást utal a Tag részére, amelyet a felhívás, illetve a támogatásról szóló döntés az adott Tag vonatkozásában maximálisan meghatározott.

Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.

Amennyiben a Támogató szabálytalanság vagy a támogatási szerződés megszegése miatt már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.

Ha nem állapítható meg, hogy a szabálytalanság elkövetésében vagy a támogatási szerződés megszegésében a Tagok milyen mértékben működtek közre és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a Támogató a követelése teljes összegét bármely Taggal szemben érvényesítheti.

**3.7.** A Konzorciumra vonatkozó speciális szabályokat a 272/2014. (XI. 5.) Korm. rendelet 140. §-a tartalmazza.

A Konzorcium fenntartása és megfelelő működtetése a Konzorciumvezető kötelezettsége, amelyek elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a Konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

**3.8.** A 339/2014. (XII. 19.) Korm. rendelet 7. § (3) bekezdése értelmében a Konzorciumvezető előkészíti a Projekteket, ellátja a Projektek megvalósításával kapcsolatos projektmenedzsment, valamint műszaki ellenőri feladatokat és lebonyolítja a beszerzési és közbeszerzési eljárásokat.

A Konzorciumvezető a támogatási szerződés megkötését követően intézkedik a 3.8. pont első bekezdésében meghatározott feladataihoz tartozó költségtípusokra és a rezsiköltségre jutó támogatás 272/2014. (XI. 5.) Korm. rendelet 192/B. § (1) bekezdése szerint lehívásáról. A projektmenedzsment tevékenységhez kapcsolódó általános (rezsi) költségeket a Konzorciumvezető jogosult elszámolni. A Konzorciumvezető a projektmenedzsment feladatok ellátásába – külön megállapodás alapján – bevonhatja a Végső kedvezményezettet.

A Konzorciumvezető feladata a beruházás megvalósításához szükséges hatósági engedélyek, valamint a beruházás megvalósítási helyszíneit érintő ingatlanok tulajdoni viszonyainak rendezéséhez szükséges engedélyek, hozzájárulások beszerzése. A Végső kedvezményezett a Megállapodás aláírásával – Ptk. 6:11. §-a és 6:15. §-a alapján – meghatalmazza a Konzorciumvezetőt arra, hogy a Végső kedvezményezett nevében és javára eljárjon a Projekt megvalósításához szükséges hatósági engedélyek és szakhatósági állásfoglalások beszerzése, a beruházás helyszínéül szolgáló ingatlanok rendelkezésre állásához szükséges tulajdoni viszonyok (tulajdonjog vagy szolgalmi jog létesítésére vagy a későbbi szolgalmi jog alapításához szükséges tulajdonosi hozzájárulások megszerzése) rendezése ügyében.

A Konzorciumvezető feladatát képezi továbbá minden, a beruházáshoz kapcsolódó egyéb szolgáltatásról való gondoskodás, úgy mint pl. vagyonértékelések, hatásvizsgálatok, tanulmányok elkészítése, elkészíttetése.

A Konzorciumvezető 3.8. pont első bekezdésében foglalt előkészítési, közbeszerzési, valamint a műszaki ellenőri feladatainak ellátása tekintetében jogosult beszerzési/közbeszerzési eljárást lefolytatni és a feladatok ellátásához szakértői szolgáltatást igénybe venni, figyelembe véve a 272/2014. (XI. 5.) Korm. rendelet 5. mellékletében foglalt előírásokat. A Végső kedvezményezett a Megállapodás aláírásával a - Ptk. 6:11. §-a és 6:15. §-a alapján – meghatalmazza a Konzorciumvezetőt a Projekt megvalósításához szükséges árubeszerzés és építési beruházás beszerzése, valamint a kötelező tájékoztatás és nyilvánosság tárgyú szolgáltatások beszerzése tekintetében a beszerzési/közbeszerzési eljárásoknak a Végső kedvezményezett helyett és nevében történő lefolytatására, a nyertes ajánlattevő kiválasztására, valamint a nyertes ajánlattevővel/ajánlattevőkkel – a Végső kedvezményezett nevében és annak javára – szükség esetén keretmegállapodás(ok) aláírására.

A Konzorciumvezető jelen Megállapodásban szabályozott közbeszerzéseket/beszerzéseket a – honlapján is közzétett és elérhető – közbeszerzési szabályzata alapján bonyolítja, a közbeszerzési eljárások lefolytatásához szükséges, a jogszabály által előírt minőségbiztosítási folyamatokban, az ahhoz szükséges nyilatkozatokat megteszi.

A Konzorciumvezető a fenntartási időszakban az alábbi feladatokat látja el:

1. a Végső kedvezményezett által biztosított adatok alapján benyújtja a fenntartási jelentést, valamint
2. részt vesz a Támogató és egyéb hatóságok által a Projekttel összefüggésben lefolytatott ellenőrzéseken és a rendelkezésére álló adatok, dokumentumok és információk biztosításával segíti annak lebonyolítását.

**3.9.** A Végső kedvezményezett közreműködik a 3.8. pont szerinti hatósági és egyéb, a beruházás megvalósítási helyszíneit érintő ingatlanok tulajdoni viszonyainak rendezéséhez szükséges engedélyek, hozzájárulások beszerzésében és az ahhoz szükséges adatokat, dokumentumokat (előzetes tervek, dokumentumok, tanulmányok, illetve az azokhoz kapcsolódó állásfoglalások, levelezések stb.) a Konzorciumvezető rendelkezésére bocsátja.

A Végső kedvezményezett közreműködik továbbá a Projekt megvalósításához szükséges árubeszerzés és építési beruházás beszerzéséhez, valamint a kötelező tájékoztatás és nyilvánosság tárgyú szolgáltatások beszerzéséhez szükséges közbeszerzési dokumentáció és műszaki leírás összeállításában, a kivitelezés során felmerülő feladatok ellátásában, a kivitelező teljesítésének ellenőrzésében, igazolásában, valamint a pót- és utómunkák felmérésében és megvalósításának felügyeletében.

A Végső kedvezményezett a teljesítési igazolás kiállítására kizárólag a Mérnök által kiadott teljesítési igazolás birtokában jogosult.

A Végső kedvezményezett - szerződött partner útján - ellátja a Projekt megvalósításával összefüggésben a vonatkozó uniós jogszabályokban kötelezően előírt nyilvánosság biztosításához és a tájékoztatáshoz kapcsolódó feladatokat. A szerződött partner kiválasztására irányuló beszerzési vagy közbeszerzési eljárás lefolytatásával Végső kedvezményezett meghatalmazza a Konzorciumvezetőt a 3.8. pontban foglaltak szerint. E feladatok egységes, koordinált ellátása érdekében a Végső kedvezményezett a Konzorciumvezető részére jóváhagyásra megküldi a tervezett formális és informális tájékoztatási tevékenység célját és javasolt tartalmát. A Konzorciumvezető a tájékoztatási tevékenységre vonatkozó véleményéről, illetve a tervezett kommunikáció jóváhagyásáról 10 munkanapon belül tájékoztatja a Végső kedvezményezettet.

A Végső kedvezményezett a beruházás megvalósulása után – a 272/2014. (XI. 5.) Korm. rendeletben, valamint a támogatási szerződésben rögzített feltételekkel – köteles a létrejött infrastruktúra üzembe helyezésére, a számviteli szabályok szerinti aktiválására és a saját anyagi eszközeivel való fenntartására. A Végső kedvezményezett köteles továbbá a támogatással megvalósult infrastruktúra üzemeltetésének feltételeiről, valamint az infrastruktúrával ellátandó közszolgáltatás biztosításáról gondoskodni.

**4. Kapcsolattartás**

A Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a jelen Megállapodást aláíró Végső kedvezményezett a jelen Megállapodás aláírását követően 5 munkanapon belül tájékoztatja a Konzorciumvezetőt. A Konzorciumvezető a kapcsolattartók nevéről és elérhetőségéről tájékoztatja a Végső kedvezményezettet.

A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő 5 munkanapon belül megküld a Végső kedvezményezett kapcsolattartója részére. Az emlékeztetőt a Támogató bármikor kérheti.

**5. A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személy bármely Tagtól tájékoztatást kér, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A beszerzett eszközök és más dolgok tulajdonjoga, illetve egyéb jogok**

A támogatás felhasználásával a Projekt megvalósítása során beszerzett, illetve létrejövő dolgok és egyéb jogok feletti rendelkezés az alábbiak szerint kerül meghatározásra[[3]](#footnote-4):

A Konzorciumvezető a Projekt tárgyát képező beruházásból vagyont nem szerez, támogatás felhasználásával a Projekt megvalósítása során beszerzett, illetve létrejövő dolgok és egyéb jogok feletti rendelkezés a Végső kedvezményezettet illeti meg.

**7. A tagság megszűnése, a tagok körének változása**

**7.1.** A Tag jelen Megállapodás aláírásával megerősíti, hogy a Projekt megvalósításában részt kíván venni, a Projektet a támogatási kérelemben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

**7.2.** Konzorciumi tagok cseréje – ide értve a támogatási kérelmet benyújtó Konzorciumvezető személyét is –, új konzorciumi tag bevonása, konzorciumi tag kilépése akkor engedélyezhető, ha

a) nem változik a Projekt alapvető célja,

b) a tagcsere, illetve a tagok számának bővülése esetén az új tag is megfelel a felhívásban meghatározott valamennyi feltételnek és benyújtásra kerülnek a projektgazdák számára előírt dokumentumok,

c) a Konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) a Tag kilépése esetén nem változik a Konzorciumnak a projektjavaslat benyújtására vonatkozó jogosultsága – ideértve a Konzorciumvezetőre vonatkozó feltételeknek való megfelelést is –, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a Tag kilépése esetén a Tag igazolja, hogy a támogatási szerződésben és a konzorciumi Megállapodásban vállalt kötelezettségeinek teljesítésére a Megállapodás aláírását követően, neki fel nem róható okból beállott körülmény folytán nem képes,

f) kizárás esetén a Konzorciumvezető igazolja, hogy a Tag tevékenysége, működése a Projekt megvalósítását pénzügyi, illetve szakmai szempontból veszélyezteti,

g) a tagcsere nélküli új tag bevonása indokolt.

**7.3.** A Konzorciumvezető felmondással a Konzorciumból kizárja azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A felmondási jog gyakorlása előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni a Támogatónak.

**7.4.** Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését kivéve, ha ennek következtében a Tagok a támogatási szerződésben és a jelen Megállapodásban vállalt kötelezettségeik teljesítésére nem képesek és emiatt a támogatási szerződéstől elállnak.

**7.5.** Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.

**7.6.** A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen írásban elszámolni, valamint az általa elvégzett tevékenységről és az elvállalt, de kiválásáig el nem végzett tevékenységekről beszámolni. Köteles továbbá a – Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni. Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

A kilépő Tagot a kiválást követően is, a támogatási szerződés megszűnéséig terheli a támogatási szerződésben meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.

A kilépő Tag tulajdonába került, támogatásból vásárolt vagyont valamely Tag tulajdonába kell adni illetve, ha ez nem lehetséges, vagy a Tagok nem kívánják, a megmaradó Tagok ingyenes használatába kell adni. Ha az ingyenes használatba adás nem valósulhat meg, akkor a fejlesztés során létrejött vagyonra jutó támogatást a kilépő Tag köteles visszafizetni a támogatási szerződésben visszafizetésre meghatározottak szerint, az abban foglalt feltételekkel a Támogató részére.

**7.7.** A 7.1. - 7.6. pontokban foglalt jogok gyakorlása a jelen Megállapodás módosítását igényli, amelyhez a Támogató hozzájárulása szükséges. A hozzájárulást a támogatási szerződés kedvezményezett általi módosítására előírt szabályok szerint kell kérelmezni a Támogatótól.

**7.8.** A 7.1. – 7.7. pontoktól eltérően a 339/2014. (XII. 19.) Korm. rendelet 1. § b) pontja szerinti derogációs kötelezettséggel érintett projekt (a továbbiakban: derogációs projekt) esetében, ha a Végső kedvezményezett a 7.1. pontban foglaltakra tekintettel kilép, vagy nem tartja be jelen Megállapodásban foglaltakat és emiatt a beruházás határidőben történő megvalósítása elmaradásának reális veszélye áll fenn, a Konzorciumvezető – a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 16. § (1) bekezdésében foglaltakra tekintettel – köteles a hatáskörrel rendelkező miniszternél kezdeményezni, hogy a Végső kedvezményezett jelen Megállapodásban foglalt kötelezettségeinek teljesítéséről a beruházás megvalósítása érdekében a Kormány – a hatáskörrel rendelkező miniszter útján – saját hatáskörében gondoskodjon.

**7.9.** Ha az Mötv. rendelkezései alapján a Kormány határozatával dönt a derogációs projekt saját hatáskörben történő megvalósításáról, a Konzorciumvezető 10 munkanapon belül köteles kérelmezni a Támogatótól a támogatási szerződés módosítását.

**7.10.** A kilépő Tag az Mötv. 16. § (4)-(6) bekezdéseiben foglaltakra tekintettel köteles közreműködni a Projekt megvalósításához szükséges ingatlanok tulajdonának megszerzéséhez, szolgalmi jog létesítéséhez vagy szolgalmi jog alapításához szükséges tulajdonosi hozzájárulások beszerzésében. Köteles biztosítani a Projekt megvalósításához szükséges adatokat, információkat és megtenni a beruházás kivitelezéséhez szükséges intézkedéseket a Konzorciumvezető által kért határidőben. A kilépő Tag köteles továbbá a fenntartási időszakra vonatkozó, a 3.9. pontban foglalt kötelezettségeknek eleget tenni (üzembe helyezés, aktiválás, fenntartás, közszolgáltatás biztosítása).

**7.11.** A Projekt megvalósítása érdekében a Konzorciumvezető – az Mötv. 16. § (4) bekezdése alapján – a tulajdonát érintő intézkedések tűrésére is kötelezheti a kilépő Tagot.

**8. A Megállapodás megszűnése és módosítása**

**8.1.** Jelen Megállapodás a támogatási szerződés elválaszthatatlan részét képezi és osztja annak jogi sorsát. Ennek értelmében a támogatási szerződés megszűnése jelen Megállapodás megszűnését vonja maga után.

**8.2.** Jelen Megállapodás megszűnik, ha a Tagok száma a felhívásban megadott minimális tagszám alá, illetve egyre csökken.

**8.3.** A Megállapodásnak a Támogató által meghatározott kötelező tartalma csak írásban módosítható, melyhez a Támogató hozzájárulása szükséges. A hozzájárulást a támogatási szerződésben a támogatási szerződés kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változások, így különösen székhely, bankszámlaszám stb. nem igénylik a Megállapodás módosítását. Az adatok változásáról a Végső kedvezményezettek haladéktalanul értesítik a Konzorciumvezetőt. A Konzorciumvezető ezekről a változásokról értesíti a monitoring és információs rendszeren keresztül a Támogatót, a 272/2014. (XI. 5.) Korm. rendelet 86. §-ának megfelelően.

**8.4.** A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.

**9. Záró rendelkezések**

**9.1.** Jelen Megállapodás **X** oldalon és **X** db eredeti példányban készült. A Megállapodás a támogatási szerződés elválaszthatatlan részét képezi.

**9.2.** A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően a Megállapodást megküldi a Támogató részére.

**9.3.** Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

**9.4.** A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

**9.5.** Jelen Megállapodáshoz kapcsolódó jogviták esetére Tagok a polgári perrendtartásról szóló 2016. évi CXXX. törvényben foglalt általános illetékességi szabályok szerinti bíróság illetékességét kötik ki.

A Tagok a Megállapodást átolvasták és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |  |
| --- | --- | --- |
| **Konzorcium vezetője**  ..............................................  **dr. Módos István**  ügyvezető igazgató  NFP Nemzeti Fejlesztési Programiroda Nonprofit Kft.  P.H.  Aláírás dátuma:  …………………………… |  | **Konzorciumi tag**  ..............................................  P.H.  Aláírás dátuma:  …………………………… |

|  |  |  |
| --- | --- | --- |
|  |  |  |

1. **számú melléklet**

A Konzorciumi Együttműködési Megállapodás 3.3. pontja szerinti tevékenységeket az alábbi táblázat foglalja össze:

|  |  |  |  |  |
| --- | --- | --- | --- | --- |
|  | **Tag neve** | **Tevékenység** | **A tevékenységre jutó elszámolható költség összege (Ft)** | **A tevékenységre jutó támogatás összege (Ft)** |
| 1. | Konzorciumvezető | Mérnöki feladatok |  |  |
| 2. | Konzorciumvezető | Projekt előkészítés |  |  |
| 3. | Konzorciumvezető | Egyéb szolgáltatások (Rezsi költségek) |  |  |
| 5. | Konzorciumvezető | Projekt menedzsment |  |  |
| 6. | Végső kedvezményezett xxx önkormányzat | Építés/Ingatlanszerzés |  |  |
| 7. | Végső kedvezményezett xxx önkormányzat | Építés/Terület előkészítés |  |  |
| 8. | Végső kedvezményezett xxx önkormányzat | Építés |  |  |
| 9. | Végső kedvezményezett xxx önkormányzat | Egyéb szolgáltatások (PR és nyilvánosság) |  |  |

1. **számú melléklet**

A Konzorciumi Együttműködési Megállapodás 3.4. pontja szerinti **elszámolható költség** összegét, és az **arra jutó támogatást** az alábbi táblázat foglalja össze:

|  |  |  |  |
| --- | --- | --- | --- |
|  | **Tag neve** | **Elszámolható költség (Ft)** | **Támogatási összeg (Ft)** |
| 1. | Konzorciumvezető |  |  |
| 2. | Végső kedvezményezett xxx önkormányzat |  |  |

1. **számú melléklet**

A Konzorciumi Együttműködési Megállapodás 3.5. pontja szerinti **önerő adatokat** az alábbi táblázat foglalja össze:

|  |  |  |  |  |
| --- | --- | --- | --- | --- |
|  | **Tag neve** | **Önerő formája** | **Önerő összege (Ft)** | **Részesedése a Projekt elszámolható költségéhez képest (%)** |
| 1. | Konzorciumvezető | egyéb, saját forrás kiegészítő támogatás |  | X,XXXXXX% |
| 2. | Végső kedvezményezett xxx önkormányzat | egyéb, saját forrás kiegészítő támogatás |  | X,XXXXXX% |

1. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-2)
2. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-3)
3. Itt részletezni kell a tulajdonjogokat, a használati jogokat, és egyéb esetleges más jogokat. A dolgokat és jogokat a támogatási kérelemben szereplő részletezettséggel elegendő megadni. [↑](#footnote-ref-4)